Дүйсенбек Садырбайұлы Қанатбаев — Қазақстан Энциклопедиясы
"Дүйсенбек Садырбайұлы Қанатбаев — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Дүйсенбек Садырбайұлы Қанатбаев — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Дүйсенбек Садырбайұлы Қанатбаев — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 164
TEXT: Қазақстан Энциклопедиясы Дүйсенбек Садырбайұлы Қанатбаев – қазақтың жазушысы, ақыны, аудармашысы, Қазақстанның еңбек сіңірген мәдениет қызметкері 1940 жылдың 27 қазанда Түрікменстанның Красноводск ауданы, Сүлмен ауылында туған. Медицина училищесін бітіріп, фельдшерлік қызмет атқарған. Қазақ мемлекеттік университетінің филология факультетін бітірген. 1965 — 1973 жылдары республикалық теледидарда аға редактор, 1973 — 1978 жылдары «Жазушы» баспасында редактор, 1978—1982 жылдары «Қазақфильм» киностудиясында бас редактор, ал 1982—1986 жылдары «Жазушы» баспасында бөлім меңгерушісі болып қызмет істеген. Республикалық радиода әдебиет, мәдениет және өнер бөлімінің бас редакторы қызметін атқарған. Алғашқы өлеңдері 1960 жылы жарық көрген. Ақынның негізгі кітаптары: «Жазира», «Жол басы», «Серпер», «Жетіқарақшы — жеті жұлдыз», «Ағын сулар әуейі», «Мың сүрлеу, соны соқпақ», «Песня бегущей воды», «Онбесінен толған-ай», «Арнадым саған», «Аспан асты, жер үсті», «Сейітқұл туралы аңыз», «Иек асты, қиян шет», «Таңның атысы, күннің батысы», «Жатаған ымырт, биік таң». Өлеңдері орыс, түрікмен, Әзірбайжан, башқұрт, украин тілдеріне аударылған. Мақтымқұлыны, Франческо Петрарканы, саятнованы, Лермонтовты тәржімалады. Халықаралық «Алаш» әдеби сыйлығының лауреаты. Қазақстан жазушылары: Анықтамалық/Құрастырушы: Қамшыгер Саят, Жұмашева Қайырниса - Алматы: «Аң арыс» баспасы, 2009 жыл } }}}
